als_Latn dik_Latn sag_Latn
Portreti i presidentit amerikan Bill Clinton, i cili është ekspozuar në Galerinë Kombëtare në Uashington, mban një fshehtësi – në pikturë është pikturuar hija e fustanit të Monica Lewinskyt.
Sipas portalit philly.com, hija në formë siluete, e cila bije mbi kaminin para të cilit qëndron Clinton, është hija e fustanit të Monica Lewinskyt, ish praktikantes së Shtëpisë së Bardhë, e cila ka pasur aferë dashurie me Clintoni.
– Bill Clintoni eshtë rrenacaku më i madh i të gjitha kohërave. Ai dhe administrata e tij kanë bërë plot gjëra të mira, por nuk kam mundur ta harroj historinë mbi Monican, të cilën në mënyrë suptile e kam hedhur në pikturë, ka thënë piktori Nelson Shank.
Shank thotë se ka pasur një model për pikturimin e hijes.
– Manekenia vinte të pozojë, por kurrë në të njëjtën kohë kur edhe Clintoni – ka thënë piktori me prejardhje nga Philadelphia.
Për portretin, i cili tash ndodhet në arkiv, përfaqësuesit e muzeut në të cilin tash është e ekspozuar ajo, thonë se nuk kanë ditur “për fshehtësinë e saj”.
Të përkujtojmë, njëri prej fustaneve të Monica Lewinskyt në vitin 1988 ka shërbyer si dëshmi gjatë kohës së hetimeve të aferës së Bill Clintonit.
als_Latn als_Latn als_Latn als_Latn als_Latn als_Latn als_Latn